NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2013-09-25):
Prerušujem rokovanie o tomto bode programu. A ďalej pokračujeme správou výboru Národnej rady pre obranu a bezpečnosť o stave použitia informačno-technických prostriedkov za I. polrok 2013. Správa má parlamentnú tlač 605. Teraz dávam slovo poverenému členovi tohto výboru poslancovi Martinovi Fedorovi a prosím ho, aby správu uviedol. Nech sa páči. (Rokovanie o správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2013, tlač 605.)
Blanár, Juraj, minister zahraničných vecí a európskych záležitostí SR (2024-04-16):
Ďakujem veľmi pekne za slovo, vážený pán predsedajúci. Vážené panie poslankyne, páni poslanci, vláda Slovenskej republiky na svojom rokovaní 11. apríla v tomto roku schválila vládny návrh na skrátené legislatívne konanie o vládnom návrhu zákona, ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 585/2004 Z. z. o rozpočtových pravidlách územnej samosprávy a o zmene a doplnení niektorých zákonov. Cieľom návrhu zákona je poskytnúť samosprávam v roku 2024 zvýšený podiel na výnose dane z príjmov fyzických osôb, zo zdrojov dane z príjmov právnických osôb už do konca roka 2024 a umožniť obciam a vyšším územným celkom do konca tohto roku použiť tieto finančné prostriedky na krytie výdavkov bežného rozpočtu aj zdroje rezervného fondu. Dôvodom je nedostatok hotovosti u samospráv spôsobený schválením legislatívnej zmeny zákona 595/2003 Z. z. o dani z príjmu. To znamená, určite si pamätáte, je to zvýšený daňový bonus zo 100 na 140 eur predchádzajúcou vládou. Pre zvládnutie časovej tiesne je potrebné návrh predložiť v skrátenom legislatívnom konaní, pretože v nadväznosti na chýbajúce finančné prostriedky a likviditu je ohrozené plnenie úloh samospráv a vyšších územných celkov, čo môže spôsobiť napríklad aj ohrozenie bezpečnosti obyvateľov, obcí, vyšších územných celkov s obmedzením napríklad prevádzky verejného osvetlenia a iných činností, ktoré môžu mať dopad na bezpečnosť obyvateľov obcí a samosprávnych krajov. Zároveň môžu hroziť hospodárske škody štátu, ak by musel sanovať výpadok príjmov obcí a samosprávnych krajov zo štátneho rozpočtu. Z uvedených dôvodov sa navrhuje uplatniť postup podľa § 89 ods. 1 zákona Národnej rady Slovenskej republiky podľa rokovacieho poriadku a navrhuje sa Národnej rade Slovenskej republiky, aby schválila vládny návrh zákona v skrátenom legislatívnom konaní. Vážené panie poslankyne, vážení páni poslanci, dovoľte mi, aby som vás požiadal o podporu tohto predloženého návrhu na skrátené legislatívne konanie. Ďakujem, pán predsedajúci, dohovoril som.
Glváč, Martin, podpredseda NR SR (2016-04-22):
Pán poslanec Štarchoň.
Pellegrini, Peter, predseda NR SR (2015-09-23):
Ďakujem pekne, pán minister. Spýtam sa pána spravodajcu, či chce zaujať stanovisko. Nech sa páči.
Bugár, Béla, podpredseda NR SR (2017-06-21):
Pán poslanec Baránik.
Hrnčiar, Andrej, doterajší podpredseda NR SR (2020-03-20):
Pán poslanec Peter Žiga.
Blanár, Juraj, podpredseda NR SR (2023-05-03):
Ďakujem, pani spravodajkyňa. Otváram rozpravu. Konštatujem, že písomnú prihlášku som do nej nedostal, preto dávam možnosť prihlásiť sa ústne do rozpravy. Kto má záujem, môže tak urobiť teraz. Konštatujem, že nikto, preto vyhlasujem rozpravu za uzavretú. Keďže neprebehla, takže nepredpokladám, že by trebalo k nej zaujať stanovisko. Môžem teraz skonštatovať, pani spravodajkyňa, že hlasovať budeme o 17. hodine dnes? Áno. Ďakujem a prerušujem rokovanie o tomto bode programu. Ďalším je druhé čítanie o vládnom návrhu zákona o registri trestov a o zmene a doplnení niektorých zákonov. Je to parlamentná tlač 1463, spoločná správa výborov 1463a. Opäť udeľujem slovo pánovi ministrovi spravodlivosti, aby tento návrh zákona v pléne uviedol. (Rokovanie o vládnom návrhu zákona o registri trestov a o zmene a doplnení niektorých zákonov , tlač 1463.)
P. Paška, predseda NR SR: (2007-10-25):
(Hlasovanie.) 81 prítomných, všetci boli za. Konštatujem, že sme schválili vládny návrh zákona o geologických prácach. Teraz pán poslanec Köteles bude uvádzať hlasovanie o návrhu poslanca Národnej rady Vladimíra Jánoša na vydanie zákona, ktorým sa mení a dopĺňa zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov, tlač 365. ( Návrh poslanca Národnej rady Slovenskej republiky Vladimíra Jánoša na vydanie zákona, ktorým sa mení a dopĺňa zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení neskorších predpisov a ktorým sa mení a dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov. )
Nachtmannová, Oľga, poslankyňa NR SR (2015-06-17):
Ďakujem pekne za slovo. Pán poslanec Blanár, ja vám ďakujem za váš prednes. Skutočne ste jasne poukázali na dvojité videnie toho istého faktu a tomuto by sme sa mali, keď tu hovoríme o demokracii, o rovnakých princípoch, mali vyhnúť. A na margo toho, čo ste hovorili o 100 % normatíve u nás, či sú to regionálne školy, alebo sú to súkromné, cirkevné, v tomto sme skutočne unikátni v Európe. Ja vám poviem krátky príklad od našich susedov. Boli sme tam ani nie dva týždne dozadu na služobnom výjazde viacerí členovia školského výboru a na túto otázku sme sa pýtali. Tak tam je realita iná. V prvom roku, keď vznikne súkromná škola, dostáva 60 % normatívu. Po roku sa hodnotí činnosť tejto školy, aj ten faktor, ktorý ste spomenuli, že veľakrát vznikajú školy, ktoré sú absolútne nepotrebné pre daný región, a toto všetko sa po tom roku hodnotí. Ak sa ukáže potrebnosť a kvalita výučby, tak sa ten normatív môže navýšiť, ale nebýva to 100 %, väčšinou sa to pohybuje ku tým 90 %. Myslím si, že tento fakt treba častejšie našej spoločnosti spomínať, že u nás je všetko školstvo, ktoré sa týka základného a stredného, financované úplne rovnako z peňazí daňových poplatníkov. Ďakujem.
Přidal, Alojz, poslanec NR SR (2015-05-28):
Pán minister Jahnátek, ešte na jednu vec dôležitú, o ktorej hovoril poslanec Dzurinda, ste zabudli a to je veľmi dôležité. Ide o to, že vo Vodohospodárskej výstavbe a na ministerstve životného prostredia sú chlapci, na ktorých je minister Žiga hrdý, ale tí chlapci sú neuveriteľní babráci. Vodohospodárska výstavba vypovedala zmluvu o prevádzke Gabčíkova prvýkrát 4. 12. 2014 v súlade s článkom 5 odsek 5.2. bez udania dôvodu. Nepochopiteľné, nesmierne tajomstvo. Prečo? Veď pri takomto postupe výpoveď bez udania dôvodu na základe zmluvy o odškodnení vzniká enormný nárok na odškodné 588 mil. Kto na Ministerstve životného prostredia bol dohodnutý s Enelom? Ale, chvalabohu, niekto zasiahol, aj keď, bojím sa, že neskoro. Tri mesiace, až o tri mesiace sa vám to rozležalo v hlave a Vodohospodárska výstavba doručila Slovenským elektrárňam odstúpenie od zmluvy o prevádzke. Konečne aspoň s uvedením dôvodov, aj keď veľmi chabých. Ten jeden dôvod je pravidelná platba, ale tá sa stále platí, aj keď s výhradou. Druhý dôvod je informácia o cene. Slovenské elektrárne navrhli metodológiu výpočtu, nezávislý audítor Deloitte Audit potvrdil spôsob kalkulácie, ale Vodohospodárska výstavba odmietla podpísať výsledok. Mimochodom, taký, ktorý by umožňoval vyššie platby Vodohospodárskej výstavbe a štátu. A posledné je generálna oprava, rekonštrukciu a plán schvaľovala spoločná technická komisia a na mimoriadnom valnom zhromaždení podpísal zápisnicu aj zástupca štátu. Dohodli sa jednoducho o tom, že to bude prebiehať v apríli 2016.
Janiš, Stanislav, poslanec NR SR (2011-03-29):
Ďakujem za slovo. Ja budem veľmi stručný. My sme sa snažili vo výbore maximálne ten zákon vylepšiť, aby bol v tých trendoch maximálneho využívania energetickej hodnoty toho, čo na Slovensku máme a z čoho môžme v budúcnosti rozvíjať, to je biomasa. A takým nie malým, ale reálnym cieľom je urobiť v podstate pri tej veľkej novele obnoviteľných zdrojov dva zákony, a to je zákon o obnoviteľných zdrojoch a zákon o kombinovanej výrobe tepla a elektriny. Lebo dnes nám kombinovaná výroba a podpora kombinovanej výroby o obrovských výkonoch kontaminuje obnoviteľné zdroje energie a potom je to aj nesprávne voči určitým podporovateľom alternatívnej energie vykladané, že tá podpora je príliš veľmi veľká a musíme spresniť, čo ide na skutočne obnoviteľné zdroje a čo ide na podporu kombinovanej výroby elektriky a tepla. A keď v tomto si urobíme jasno, tak môžeme na Slovensku nasmerovať jednu aj druhú podporu tak, ako to má byť, aby sme využili to, čo na Slovensku maximálne máme, a nerobili si veľké resty v podporných službách, za ktoré potom všetci musíme veľmi veľa platiť. Ďakujem vám.
Mierna, Anna, poslankyňa NR SR (2021-12-07):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti. Za gestorský výbor navrhuje Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Dajte, prosím, hlasovať o mojom návrhu.
Hreha, Štefan, poslanec NR SR (2013-05-22):
Ďakujem pekne. Keďže ja nie som pracovník školstva, ja budem rozprávať len z praxe. Som členom jednej školskej rady, kde mám osobné skúsenosti s riaditeľom. Riaditeľ si neplní svoje povinnosti, je naňho podané trestné oznámenie, ale školská rada ho aj znovu zvolila do funkcie, lebo je spoľahlivý a plní im všetky záväzky, ktoré od neho očakávajú. Takže ja len toľko. A určite podporím návrh ministra školstva k školským radám. Ďakujem.
Kollár, Boris, predseda NR SR (2021-09-22):
(Zaznievanie gongu.) S procedurálnym návrhom vystúpi pán poslanec Vetrák.
Hrušovský, Pavol, predseda NR SR (2011-12-08):
Hlasujeme, páni poslanci, o návrhu. (Hlasovanie.) 146 prítomných, 78 za návrh, 2 proti, 66 sa zdržalo. Návrh sme schválili. Zákon prerokovávame v treťom čítaní . Otváram rozpravu. Písomné prihlášky nemám. Ústne sa chce niekto do rozpravy prihlásiť? Nie. Preto ju vyhlasujem za skončenú. Pristúpime k hlasovaniu o zákone ako celku so schválenými pozmeňovacími návrhmi s odporúčaním gestorského výboru.
Kvasnička, Marián, poslanec NR SR (2013-12-17):
Prosím vás, keby ste mi čas vrátili, dobre? Lebo bežal čas, keď ste robili poriadok.
Hrnčiar, Andrej, podpredseda NR SR (2019-05-14):
Pani poslankyňa Zemanová. Takto sa opýtam, pani poslankyňa, chcete začať a na koľko máte vystúpenie? Po hlasovaní, hej? Takže vyhlasujem 5-minútovú prestávku a potom bude pani poslankyňa po hlasovaní. (Prestávka.) (Po prestávke.)
Potocký, Milan, poslanec NR SR (2021-04-01):
Ďakujem za reakcie, páni poslanci. Pán Kotleba, tak ako vy, aj ja, aj ďalší poslanci chodíme medzi ľudí a vieme, že tá nálada a atmosféra je veľmi zlá. My si to plne uvedomujeme. Ale vy sám dobre viete, že sú len dve možnosti, ako bojovať s pandémiou. Buď uvoľníme úplne opatrenia a táto vláda aj my koaliční poslanci budeme chrumkaví, ružoví, ľudia nás budú milovať, alebo druhá cesta, že keď to necháme takto otvorené, tak budú pribúdať, plné nemocnice budú. Krematóriá, však sme tu mali tento stav, krematóriá nestíhali spaľovať mŕtvoly. Pred nemocnice chodili chladiarenské boxy, kamióny, pretože v nemocniciach nemali kde uskladňovať nebohých ľudí. To bola realita. Denne nám zomieralo 600 ľudí. Už máme takmer 10-tisíc mŕtvych. Toto nie je fikcia. My môžme ísť touto cestou, o ktorej vy hovoríte, všetko uvoľníme, ale potom ako budeme vyzerať na Slovensku? Bude tu apokalypsa. Ďakujem pekne.
Figeľ, Ján, podpredseda NR SR (2015-05-26):
S faktickou na pána Mičovského, nech sa páči, Alojz Hlina.
Zs. Simon, poslanec: (2008-12-03):
A takisto si myslím, že dotačná kauza a váš štvormesačný rýchlokurz na ministerstve pôdohospodárstva je dostatočnou zárukou na to, aby som dlhšie na vaše vystúpenie nereagoval. Ale dovoľte, aby som doplnil svoje vystúpenie. Hľadať riešenie, ktoré je priamo v rozpore s prístupovou zmluvou asi nie je tou správnou cestou. Ak ste si všimli, nedal som žiadny pozmeňujúci návrh, len som upozornil na tieto nedostatky, pretože dôsledok týchto krokov môže doľahnúť na samotných pôdohospodárov. Európska komisia sa nebude zahrávať so Slovenskou republikou. Keď dokázala zastaviť peniaze pre Bulharsko, vedie konanie voči Taliansku a zahraničné spoločnosti, ktoré nesúhlasia s tým, aby takéto kroky boli urobené v rámci jednej členskej krajiny v rozpore s Európskou úniou, môžu kedykoľvek začať konanie a na to môže doplatiť samotný agrárny sektor. Preto navrhujem, aby toto riešenie nebolo prostredníctvom platobnej agentúry, ale prostredníctvom ministerstva. Keď už má niekto napadnúť, tak nech napáda ministerstvo, a nie platobnú agentúru a nie zákon o platobnej agentúre. Ďakujem.
Pellegrini, Peter, predseda NR SR (2015-09-22):
Prezentujme sa a hlasujme o postúpení návrhu zákona do druhého čítania. (Hlasovanie.) Prítomných 125 poslancov, za hlasovalo 89, zdržalo sa 36. Konštatujem, že sme zákon postúpili do druhého čítania.
Paška, Pavol, predseda NR SR (2013-09-25):
Takže nebudeme hlasovať. Pán poslanec Vašečka.
Hlina, Alojz, poslanec NR SR (2014-05-30):
Ďakujem veľmi pekne. Ja nielen po tomto vystúpení, ale aj predtým som pánovi Senkovi veril jeho úprimný záujem a snahu, to a teraz to len aj je zadokumentované na veky vekov, že je to naozaj tak. A naozaj treba aj povedať, že tie stanoviská, ktoré čítal, alebo odpovede na jeho interpelácie sú plné cynizmu. Naozaj, som sám prekvapený, lebo teraz som ich prvýkrát počul a sú cynické, tiež treba povedať. Ale zase treba povedať, že čo pre určitú chvíľu, zjednodušene, že čo bolo, bolo, nech sa s tým vysporiada niekto iný a prídu roky, keď sa s tým dá vysporiadať, volebné, ale výsledky. A, pán Senko, a to je, tým zakončím, naozaj výsledky, aby sme nemuseli dokumentovať, že koľko snahy sa urobilo, ale nepodarilo sa, lebo jak sa hovorí, že dejiny píšu víťazi, tak aj len tie výsledky sa pamätajú. Viete, tu že ste prekonali nejakú cestu a bez výsledku, už v zásade na konci podľa mňa nebude zaujímať nikoho, iba vás do tej Očovej nepustia. Čiže naozaj, tlačte na výsledok, máte možnosti, ako môžte tlačiť na výsledok, a tlačte na výsledok. Lebo ak v záverečnej reči za chvíľku pán minister nepovie nejaký termín dokedy, tak podľa mňa platí to, čo som povedal, že sa nad tým sťahujú mraky. A to odloženie, to prerušenie toho konania, ktoré v určitom momente vyzerá ako víťazstvo, nie je víťazstvom, to je len time out na to, aby to nezasiahlo do volieb, a potom sa spustia procesy, ktoré sa skončia napríklad aj takým cynickým zdôvodnením, ako bolo prednesené tu v odpovedi, a výhovorkou, premostením, že kto za to vlastne môže. Len to už nikoho nebude zaujímať, ten daný moment. Najdôležitejšie, vždycky je najdôležitejší výsledok. Čiže ak by som mohol, pán Senko, ja vás podporím vo všetkom, keď na konci bude výsledok.
Hlina, Alojz, poslanec NR SR (2013-10-24):
Áno, pán predseda. Viete čo, ja som si pozrel. Nie som povinný sformulovať návrh, o ktorom sa dá hlasovať. Pozrite si prípadne aj vy, že čo je procedurálny návrh. Ja chcem povedať, ja som bol, vzhľadom aj na okolnosti a aj určitú krátku históriu dozadu... (Prerušenie vystúpenia predsedajúcim.)
J. Počiatek, minister financií SR: (2008-11-28):
Majetkovoprávne usporiadanie zastavaných pozemkov sa navrhuje  riešiť zámennými zmluvami poskytnutím náhradných pozemkov z vlastníctva obcí alebo vyšších územných celkov. Ak nebudú pozemky usporiadané zámenou, navrhuje sa riešiť ich majetkovoprávne usporiadanie v rámci konania o pozemkových úpravách podľa zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov. Ďakujem za slovo. Skončil som.
Šimečka, Michal, podpredseda NR SR (2024-02-01):
Pán minister.
T. Cabaj, podpredseda NR SR: (2009-06-16):
A nechcem sa nejako veľa vyjadrovať o tej histórii, pretože som bol v mandátovom a imunitnom výbore. Tí, ktorí tu neboli, a už viackrát som to pripomínal, ako vlastne to v otázke Gauliedera bolo, ale nedá mi len jednu vec nepovedať. Včera si bol na inaugurácii pána prezidenta. Dúfam, že si mu to pripomenul.
Mazurek, Milan, poslanec NR SR (2021-04-30):
Toto je skrátka niečo neuveriteľné! Tak plagiátor a daňový podvodník, ktorý je dnes v pozícii ministra financií nám sem príde vyplakávať s trasľavým hlasom, len tak-tak, že sa nerozplakal, o tom, ako mu všetci krivdili – od prezidentky cez opozíciu, koaličných partnerov a úplne celého národa – aj napriek tomu, že sám vlastným pričinením sa stal najnedôveryhodnejším premiérom v dejinách našej vlasti. Nepriznal si prakticky žiadnu chybu okrem nejakých naozaj infantilných, detských výlevov a stále a zakaždým poukazoval na iných. A ešte aj po celom tom fiasku, po tej katastrofe, ktorú predstavovala vláda Igora Matoviča počas minulého roka, bude hovoriť o nejakých úspechoch a chváliť ľudí, ktorým sa údajne podarilo pre Slovensko urobiť niečo pozitívne. Pán Matovič, aká je ale pravda o vašej vláde? Vy ste zruinovali celý štát, zničili ste vieru v spravodlivosť, urobili ste to, čo nedokázal ešte nikto pred vami – úplne ste pošliapali ústavu a zakopali ju do prachu. Z ľudí na Slovensku ste urobili otrokov, ktorí sa musia povinne plošne testovať, jediný štát na svete zaviedol takéto choré diktátorské pravidlá. Naozaj, možno ste sa inšpirovali niekde v Severnej Kórei. A nemalo to žiaden význam. Vaše plošné testovanie za miliardu eur, za ktorú sme mohli mať desať nemocníc, spôsobilo najvyšší počet úmrtí a hospitalizácií na svete na počet obyvateľov, o ktorom ste tu hovorili. Aj napriek tomu stále trváte na tom, že je to dobrý nápad, a stále to na ľudí tlačíte. Zobrali ste ľuďom práva, pomohli ste bankám, dali ste im miliardy eur, umožnili zdierať ľudí a zarobiť neskutočné peniaze. Reťazcom zahraničným ste na Slovensku umožnili eldorádo, zatiaľ čo malých slovenských podnikateľov ste zruinovali na úplné dno a nedali im žiadnu adekvátnu pomoc. A dnes hovoríte o zvyšovaní dépeháčky aj napriek tomu, že títo ľudia, títo vaši poslanci, za ktorých sa môžete hanbiť, ktorí tu békajú ako stádo oviec, pretože to v skutočnosti sú, vás tu budú chváliť. (Výkriky z pléna.) Pravda je taká, že Slovensko vás, pán Matovič, nenávidí a nenávidí vás za to, že ste ho prvý dostali na úplné dno. (Ruch v sále.)
Matejičková, Zuzana, poslankyňa NR SR (2024-09-17):
Ďakujem pekne, pán predsedajúci. Dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Šeliga, Juraj, podpredseda NR SR (2021-04-01):
Dámy a páni, ja sa chcem ospravedlniť aj za koalíciu, pretože je pravda, že to je aj z našej strany chyba, že tu nie je 76, myslím, že už ich tu je 76, ale toto je niečo, čo vnímam ako veľký problém. Zároveň chcem apelovať v tejto situácii aj na vás, kolegovia z opozície, že sú otázky, ktoré sú politické, ale vzatie na vedomie uznesenia mandátového a imunitného výboru nie je otázka politická, to je deklaratórne a týka sa to každého poslanca bez ohľadu na to, z ktorej strany je. To znamená, že chcem aj na vás apelovať, samozrejme, je to primárne, aby to nebolo zle pochopené, je to primárne zodpovednosť koalície. Budem overovať opäť uznášaniaschopnosť Národnej rady. Prosím, aby ste si vytiahli karty a dali ste si ich naspäť, keďže zariadenia... Rovnako, rovnako vás chcem upozorniť, rovnako vás chcem upozorniť, aby ste tú informáciu mali odo mňa, že došlo k poruche na vysielaní online streamu Národnej rady, to znamená, že všetko sa zaznamenáva, všetko sa zaznamenáva a bude to zverejnené na stránke, ale aktuálne online prenos z rokovania Národnej rady má technické problémy. To však neznamená, že by sa nenahrávalo rovnako ako zvukový, tak kamerový záznam. A teraz overujem uznášaniaschopnosť Národnej rady. (Prezentácia.) Prítomných je 88. Národná rada je uznášaniaschopná. O slovo požiadal pán podpredseda Blanár, nech sa páči.
B. Bugár, podpredseda NR SR: (2004-03-10):
(Hlasovanie.) Prítomných 120 poslancov, za návrh 24, proti 56, zdržalo sa 39 poslancov, 1 nehlasoval. Konštatujem, že návrh pána Zuba sme neschválili.
Šipoš, Michal, poslanec NR SR (2022-11-10):
Ďakujem pekne, pán predseda. Na základe dohody troch poslaneckých klubov OĽANO, SME RODINA a SaS žiadam o presunutie hlasovania o parlamentnej tlači 1060. Ide o návrh poslancov Juraja Šeligu, Petra Kremského a Ľuboša Krajčíra na vydanie zákona, ktorým sa mení a dopĺňajú niektoré zákony v súvislosti so zrýchlením niektorých konaní na nasledujúcu schôdzu Národnej rady so začiatkom 29. novembra 2022. 	Ďakujem.
Laššáková Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 139 poslancov, za návrh 54, proti 64, zdržalo sa 19, nehlasovali 2 poslanci. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Nasleduje hlasovanie v prvom čítaní o návrhu poslancov Ivana Švejnu, Gabriela Csicsaia a Tibora Bastrnáka na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení, tlač 673. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Štefanovi Kuffovi, aby hlasovanie uviedol. Nech sa páči, pán poslanec. (Hlasovanie o návrhu poslancov Národnej rady Slovenskej republiky Ivana Švejnu, Gabriela Csicsaia a Tibora Bastrnáka na vydanie zákona, ktorým sa mení zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 673.)
Kollár, Boris, predseda NR SR (2022-02-15):
Prosím, prezentujme sa a hlasujeme. (Hlasovanie.) Prítomných 130 poslancov, za 78, proti 31, zdržalo sa 19, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru ako aj lehoty na jeho prerokovanie. Prosím spravodajcu, aby uviedol hlasovanie.
Pellegrini, Peter, podpredseda NR SR (2020-04-02):
Pán poslanec, ďakujem pekne. Na vaše vystúpenie evidujem siedmich poslancov, končím možnosť prihlásiť sa s faktickými poznámkami. Pán poslanec Kotleba.
Hrnčiar, Andrej, podpredseda NR SR (2018-11-28):
Prerušujem rokovanie o tomto bode programu. Pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh vlády má tlač 1240. Prosím ministra práce, sociálnych vecí a rodiny Slovenskej republiky Jána Richtera, aby návrh vlády odôvodnil.
J. Babič, poslanec: (2009-12-09):
V aktuálnom prípade treba zvoliť 10 kandidátov na 5 miest disciplinárneho súdu. Za kandidáta môže byť podľa ustanovenia § 119 ods. 4 a ods. 6 citovaného zákona zvolený sudca alebo iná osoba. Na základe dvoch výziev predsedu Ústavnoprávneho výboru Národnej rady Slovenskej republiky oprávnené subjekty predložili návrhy na 21 kandidátov. Jeden z nich sa písomne kandidatúry vzdal. Ústavnoprávny výbor Národnej rady Slovenskej republiky prerokoval návrhy na 99. a 102. schôdzi. Uznesením konštatoval, že všetci navrhnutí spĺňajú podmienky ustanovené zákonom. Akt voľby odporučil vykonať na 44. schôdzi tajným hlasovaním v súlade s volebným poriadkom a uznesením Ústavnoprávneho výboru Národnej rady Slovenskej republiky z 8. septembra 2009 č. 704. Menovaní budú zvolení, ak získajú nadpolovičnú väčšinu hlasov prítomných poslancov. V prípade, že kandidáti nebudú zvolení, vykoná sa opakovaná voľba, do ktorej postupujú všetci nezvolení kandidáti. Pán predsedajúci, prosím, otvorte rozpravu.
P. Hrušovský, predseda NR SR: (2005-03-16):
(Hlasovanie.) 138 prítomných, 138. Návrh sme schválili. Otváram rozpravu. Pán poslanec Kubovič? Sa nehlási do rozpravy. Vyhlasujem rozpravu za skončenú. Pristúpime k hlasovaniu o vládnom návrhu zákona ako o celku so schválenými pozmeňujúcimi návrhmi s odporúčaním gestorského výboru schváliť. Hlasujeme. (Hlasovanie.) 138 prítomných, 136 za, 1 sa zdržal, 1 nehlasoval. Návrh sme schválili. Teraz pristúpime k rokovaniu o vládnom návrhu zákona, ktorým sa mení a dopĺňa zákon 442/2002 Z. z. o verejných vodovodoch a verejných kanalizáciách a o zmene a doplnení zákona 276/2001 Z. z. o regulácii v sieťových odvetviach v znení neskorších predpisov (tlač 964). Pani poslankyne, páni poslanci, ešte predtým dávam slovo pánovi poslancovi Kubovičovi, pánovi poslancovi Mikloškovi a chcem vás informovať, že vládny návrh zákona o organizácii štátnej podpory, výskumu a vývoja a o zmene a doplnení niektorých zákonov, ktorého predkladateľom je minister školstva Fronc, z dôvodu, že spravodajcom k tomuto návrhu zákona je predseda výboru, ktorý je dva dni na zahraničnej pracovnej ceste, navrhujem, aby sme tento návrh zákona prerokovali po návrhu zákona o vysokých školách. Páni poslanci, je súhlas s takýmto návrhom? (Hlasy v rokovacej sále.) Nech sa páči, pán poslanec Kubovič.
Glváč, Martin, podpredseda NR SR (2018-05-10):
Je všeobecný súhlas? (Nesúhlasná reakcia pléna.) Nie je, prezentujme sa, dávam hlasovať, prezentujme sa a hlasujme. (Hlasovanie.) Prítomných 140 poslancov, za 112, proti 17, zdržalo sa 9, nehlasovali 2. Uzniesli sme sa, že body 17 a 18, k nim bude zlúčená rozprava. Nech sa páči, pán poslanec Zelník.
Bugár, Béla, podpredseda NR SR (2010-10-13):
Pán poslanec Štefanov.
Hrnčiar, Andrej, podpredseda NR SR (2019-05-09):
Dávam slovo spravodajcovi, ktorého určil navrhnutý gestorský výbor pre sociálne veci, poslancovi Erikovi Tomášovi.
Glváč, Martin, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 138, za 76, proti 31, zdržalo sa 31. Návrh sme schválili, schválili sme vládny návrh novely zákona č. 171/1993 Z. z. o Policajnom zbore. Teraz budeme hlasovať o bode 10 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice (tlač 1129). Spoločnou spravodajkyňou je členka výboru pre financie a rozpočet poslankyňa Irén Sárközy. (Reakcia z pléna.) Prosím, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov a ktorým sa menia a dopĺňajú niektoré zákony , tlač 1129.)
Grendel, Gábor, podpredseda NR SR (2021-11-03):
Pán poslanec Blcháč.
Laurenčík, Milan, podpredseda NR SR (2021-10-05):
Pani poslankyňa Monika Kozelová, s faktickou poznámkou nech sa páči.
Hrnčiar, Andrej, podpredseda NR SR (2018-06-12):
Takže otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Vyhlasujem rozpravu za skončenú a prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 940, spoločná správa výborov má tlač 940a. Opäť prosím pani ministerku vnútra Denisu Sakovú, aby vládny návrh zákona odôvodnila.
Kuciaňová, Magdaléna, poslankyňa NR SR (2018-02-06):
Pán predsedajúci, dajte, prosím, hlasovať o prvom pozmeňujúcom a doplňujúcom návrhu poslankyne Blahovej.
Bugár, Béla, podpredseda NR SR (2017-03-28):
Prezentujme sa a hlasujme. (Hlasovanie.) Prítomných 146, za 145, zdržal sa 1. Konštatujem, že návrh sme schválili. Nech sa páči, výbory.
Bugár, Béla, podpredseda NR SR (2017-03-28):
Prezentujme sa a hlasujme o bodoch 2 a 4 zo spoločnej správy s odporúčaním neschváliť. (Hlasovanie.) Prítomných 145, za 1, proti 54, zdržalo sa 89 poslancov, 1 nehlasoval. Tieto body sme neschválili.
Vaľová, Jana, poslankyňa NR SR (2022-02-02):
Vážený pán predseda, v rozprave vystúpila jedna pani poslankyňa, pani Kozelová. Pán predseda, teraz dajte hlasovať o pozmeňujúcich a doplňujúcich návrhov zo spoločnej správy spoločných bodoch 1 – 3 s odporúčaním gestorského výboru schváliť.
Galko, Ľubomír, poslanec NR SR (2023-11-21):
By som bol rád, keby ste ma neprerušovali, lebo ja naozaj vám neviem v tom pomôcť, čo máte. Čiže ja by som dokončil, že existuje také pravidlo, Igor, že „nehádž perly sviniam“. Ono to znamená, že neplytvaj čas na ľudí, ktorí nerozumejú, že čo im chceš povedať, čiže „nehádž perly sviniam“, nehádž perly Erikovi Tomášovi. Ďakujem pekne.
Naď, Jaroslav, minister obrany SR (2020-09-17):
Pán, pán poslanec (reakcia z pléna), pán poslanec Fico, ja naozaj reagujem priamo na to, čo tu bolo povedané. Takže ja rozumiem, ale naozaj reagujem priamo na to, čo tu bolo povedané. (Reakcia z pléna.) Však ale... (Prerušenie vystúpenia predsedajúcim.)
Šedivcová, Viera, poslankyňa NR SR (2013-09-13):
Teraz v súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a s citovaným rozhodnutím predsedu Národnej rady Slovenskej republiky odporúčam prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania v Národnej rade Slovenskej republiky. Prosím, pán predsedajúci, dajte hlasovať o tomto návrhu.
Bugár, Béla, podpredseda NR SR (2016-04-21):
Pani poslankyňa Nachtmannová.
Hrnčiar, Andrej, podpredseda NR SR (2017-03-29):
Pán poslanec Bernaťák.
Galek, Karol, poslanec NR SR (2022-10-07):
... ale je to jedno. Mám dosť času, je to jednobodový pozmeňovák, takže v pohode.
Borguľa, Martin, poslanec NR SR (2021-05-04):
Vážený pán predsedajúci, vážený pán minister, vážené kolegyne, kolegovia, dovoľte, aby som povedal pár poznámok k tejto téme, ktorá bola síce veľmi skromne prezentovaná, ale pre naše politické hnutia je veľmi dôležitá. Ako iste všetci viete, s jedným z základných, jeden zo základných politických cieľov hnutia SME RODINA bolo aplikovať exekučnú amnestiu do praxe. Znamená to toľko, že ľudia, ktorí majú dlhy, častokrát v malých výškach majú na to následne pridané rôzne úroky z omeškania, exekútorské poplatky. Často sa stáva, že možno stoeurový dlh sa neskôr vyšplhá na 15-tisíc eurový dlh. Proste mnohonásobne vyšší. Pán minister, ako aj naša politická strana a odborníci v nej veľmi intenzívne pracujú na tom, aby exekučná amnestia už v krátkej dobe ako dôležitý bod nášho programu bola prijatá a následne aplikovaná. My si ale uvedomujeme, že to neni len o tom dneska oddlžiť ľudí, ktorí sa nevhodne zadlžili, častokrát, žiaľ, to treba povedať, svojou nevedomosťou, ale je to aj o prevencii. My musíme, a toto si uvedomujeme, pristúpiť k tomu, aby sme ľuďom radili, aby sme ľudí vzdelávali. Koniec koncov je to 14 európskych krajín, ktoré dneska takéto poradenstvo poskytujú a došlo to tak ďaleko, že napríklad v takom Nemecku máte na komerčných televíziách k tomu urobené komerčné relácie, ktoré sa kvázi podprahovým prívetivým spôsobom snažia ľuďom poradiť, ako sa v prvom rade nezadlžiť a keď už ste zadlžený, ako sa z týchto dlhoch dostať von. Toto je veľmi podstatná vec, lebo keď raz my exekučnú amnestiu aplikujeme a zbavíme Slovákov, ktorí sú v obrovskom množstve, tuším, je to vyše jedného milióna ľudí, ktorí takto trpia, týchto dlhov. Samozrejme, treba pritom povedať, že tú istinu bude treba vždy zaplatiť, aby sme aj tých veriteľov nejakým spôsobom nepoškodili. Keď už toto aplikujeme, tak my musíme urobiť všetko pre to, aby sa ľudia do takéhoto problému znova nedostali. Čiže veľmi vítam to, že dneska v prvom čítaní ideme prijať návrh zákona o dlhovom poradenstve. Veľmi vítam to, že budú miesta, budú na to určení ľudia, ktorí vedia poradiť, ako z dlhov von a ktorí vedia aj pomôcť, ako sa vôbec do dlhov nedostať. Veľmi podstatná vec, síce drobnosť, ale v konečnom dôsledku je to veľmi podstatná vec. Ja som presvedčený, že úrady práce na čele s ministrom Krajniakom ako ministrom práce, sociálnych vecí a rodiny sú natoľko manažérsky zdatné, že dokážu dostatočnú osvetu urobiť, že táto služba bude aj vo veľkom využívaná. Veľmi si prajem, aby sa nám v tomto kalendárnom roku podarilo aplikovať exekučnú amnestiu a následne aby sa nám podarilo pomáhať ľuďom aj do budúcna tak, aby už takýto problém sme viac riešiť nemuseli. Ďakujem pekne za vypočutie.
T. Cabaj, podpredseda NR SR: (2010-02-04):
Prerušujem rokovanie o tomto bode programu. Budeme pokračovať prvým čítaním o návrhu poslanca Národnej rady Slovenskej republiky Pavla Minárika na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Návrh zákona je pod tlačou 1389. Návrh na jeho pridelenie na prerokovanie výborom je v rozhodnutí č. 1415. Dávam slovo pánu poslancovi Minárikovi, aby návrh odôvodnil. Nech sa páči.
Laššáková, Jana, podpredsedníčka NR SR (2014-05-27):
Pán poslanec Martvoň, nech sa páči.
Blaha, Ľuboš, podpredseda NR SR (2024-04-19):
Na vaše vystúpenie, pán poslanec, evidujem tri faktické poznámky. Ako prvý sa prihlásil pán poslanec Roman Michelko, nech sa páči.
Bublavý, Dušan, poslanec NR SR (2016-12-07):
Ďakujem za slovo. Vážený pán predseda, v rozprave vystúpilo 7 poslancov, z toho 4 páni poslanci podali pozmeňujúce a doplňujúce návrhy. Pán predseda, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Richter, Ján, minister práce, sociálnych vecí a rodiny SR (2017-03-22):
Ďakujem pekne za slovo, pán podpredseda. Vláda Slovenskej republiky sa v programovom vyhlásení vlády Slovenskej republiky na roky ´16 – ´20 zaviazala podporovať rodinu, ktorá je nielen základnou bunkou spoločnosti, ale aj hlavnou nositeľkou základných ľudských, kultúrnych, sociálnych, občianskych a samozrejme, že aj duchovných hodnôt. Tento záväzok sa snaží naplniť aj novelou zákona o rodičovskom príspevku, ktorý predkladáme na rokovanie pléna Národnej rady teraz v druhom a treťom čítaní. Obsahom uvedeného návrhu je zvýšenie sumy rodičovského príspevku zo sumy 203,20 eura na sumu 213,2 eura, čo v zásade korešponduje do istej miery aj so zvýšením materského, ktoré vláda navrhuje s rovnakou účinnosťou. Vzhľadom na zámer celkového zvýšenia finančnej podpory rodín s deťmi sa predloženým návrhom zabezpečí, aby zvýšenie materského, na ktoré sa vláda zaviazala v programovom vyhlásení, výslovne pocítili aj rodiny s deťmi, ktoré poberajú materské v sume nižšej, ako je suma rodičovského príspevku. Ich príjem v súvislosti so starostlivosťou o deti totiž tvorí súčet materského a doplatku do sumy rodičovského príspevku. Bez zvýšenia rodičovského príspevku by sa teda ich celkový príjem nezvýšil. Spoločná správa výborov Národnej rady Slovenskej republiky neobsahuje k predmetnému návrhu zákona žiaden pozmeňujúci návrh, preto vás prosím o podporu pri hlasovaní o návrhu zákona ako o celku. Ďakujem. Skončil som.
Danko, Andrej, podpredseda NR SR (2024-04-24):
Ďakujem, pani poslankyňa. Pán poslanec Svoboda.
Kollár, Boris, predseda NR SR (2021-09-16):
Prosím, prezentujme sa a hlasujeme. (Hlasovanie.) Prítomných 128, za 102 poslancov, proti 8, zdržalo sa 17, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Paška, Pavol, predseda NR SR (2012-11-07):
Ďakujem. Vyhlasujem rozpravu za skončenú. Pán navrhovateľ sa vyjadril ešte v rozprave. Pán spravodajca, chcete? Nie. Takže prerušujem rokovanie o tomto bode programu. Vyhlasujem obedňajšiu prestávku a budeme, dámy a páni, pokračovať o 14.00 hodine popoludní druhým čítaní v skrátenom legislatívnom konaní o dvoch vládnych návrhoch zákona. Ďakujem pekne. (Prerušenie rokovania o 12.02 hodine.) (Pokračovanie rokovania o 14.00 hodine.)
Baláž, Radovan, poslanec NR SR (2019-02-05):
Ďakujem pekne za slovo. Pán kolega, na začiatok jednoduchá otázka, na ktorú ste neodpovedali. Chcel by som priamu, chlapskú odpoveď. Existujú alebo neexistujú nekalé praktiky na Slovensku? Jednoduchá otázka a odpoveď. A teraz k vášmu vystúpeniu, v ktorom sme od kuracích krídelok prešli až k vyrovnanému rozpočtu. Bolo tam strašne veľa povedané, s väčšinou vecí s tebou súhlasím, ale nesúhlasím s tými vecami, ako si spomínal, že spochybňujeme existenciu maloobchodných sietí. Nikto z nás nespochybňuje existenciu maloobchodných sietí. A to, že od roku 2002, 2003 nabrali niektoré obchodné reťazce takú veľkú silu, áno, bola to chyba. Žiaľbohu, aktuálny stav je takýto a musíme sa s tým popasovať. Kritizoval si predošlé vlády, že žiadnym spôsobom nezasahovali do podnikateľského prostredia obchodných reťazcov, a na strane druhej kritizuješ, že teraz prinášame nejaké riešenia, návrhy zákonov, ktorým chceme tento stav prinavrátiť na normálnu úroveň. Čiže poprosil by som aj na toto reagovať. Spomínal si, že vybudovať maloobchodnú sieť je drina. Áno, je to drina. Takisto je drina niečo dopestovať, niečo dochovať, niečo spracovať, niečo vyrobiť, niečo zabaliť, a dokonca to aj odviezť priamo tomu obchodnému reťazcu. Čiže musíme pozerať na obidva konce toho obchodného reťazca. Ďalšiu vec, čo si v tom tvojom príspevku spomenul, je to, že Slovensko by malo podporovať slovenských potravinárov, aby sme vyvážali vonku slovenské potraviny. Podľa mňa prvoradou úlohou Slovenskej republiky by malo byť podporovať slovenských výrobcov na to, aby sme doma vedeli predať, aby sme využívali domáce produkty pre seba a nemali by sme vyvážať vonku a zvonku dovážať sem kvalitou často nižšie potraviny, ako vyrábame tie slovenské. Čiže podľa mňa to je trošku pomýlené, podporovať slovenských výrobcov, aby sme vyvážali. Práve naopak, uspokojme najprv domáci trh, aby na Slovensku sme mali všetci k dispozícii a boli dostupné potraviny slovenských výrobcov, až potom, ak je nejaký prebytok, vyvážajme tie potraviny vonku a nie primárne len vyvážať... (Prerušenie vystúpenia časomerom.)
Grendel, Gábor, podpredseda NR SR (2020-11-04):
Prezentujme sa a hlasujme. (Hlasovanie.) Prítomných 111 poslancov, za 57, proti 9, zdržalo sa 20, nehlasovalo 25. Konštatujem, že sme návrh zákona posunuli do tretieho čítania.
Šudík, Tomáš, poslanec NR SR (2023-02-09):
Vážený pán predsedajúci, vážené panie poslankyne, vážení poslanci, moja interpelácia bude smerovať na dočasne povereného ministra pôdohospodárstva pána doktora Samuela Vlčana. Vážený pán minister, mám otázku k osobe Juraja K. zo Slávie Capital, ktorý pri nástupe na PPA zatajil dôležité informácie o svojom predchádzajúcom pôsobení v 15 dozorných radách spoločnosti Martina K. Tento fakt uviedol samotný generálny riaditeľ PPA Jozef K. médiám. Pán minister, tento vážny konflikt záujmov tejto blízkej osoby Martina K., toho času obžalovaného z vážnej korupčnej činnosti v kauze Dobytkár, bol údajne identifikovaný 20. 1. 2022, teda v čase, keď Juraj K. bol v skúšobnej dobe, čo znamená, že mal byť okamžite prepustený, pretože závažným spôsobom porušil zákon o štátnej službe a rovnako závažným spôsobom porušil služobný poriadok PPA, nakoľko v čl. 23 v časti Porušenie služobnej disciplíny sa za závažné porušenie služobnej disciplíny považuje úmyselné uvedenie nepravdivých údajov v čestnom vyhlásení štátneho zamestnanca. Aj napriek tejto závažnej skutočnosti ste opäť konštatovali, že pán K. sa žiadneho porušenia služobnej disciplíny počas celej doby, čo pôsobil na PPA, nedopustil. Môžete mi vysvetliť, prečo nebol Juraj K. prepustený z PPA v skúšobnej dobe okamžite a bez udania dôvodu, ale naopak, ste ho povýšili do najvyššej možnej funkcie? Úplne rovnakému problému čelí samotný generálny riaditeľ PPA Jozef K., ktorý rovnako ako Juraj K. zamlčal pri nástupe na PPA svoje pôsobenie v spoločnosti Miroslava V., čiže rovnako závažným spôsobom porušil služobný poriadok. Môžete mi teda povedať, čo robia kontrolné orgány ministerstva pôdohospodárstva? Ďakujem, skončil som.
Laurenčík, Milan, podpredseda NR SR (2022-03-22):
Faktickú poznámku má pripravenú aj pán poslanec Milan Potocký. Nech sa páči.
Grendel, Gábor, poslanec NR SR (2017-04-06):
Ďakujem za slovo. Pre mňa v tejto chvíli vôbec nie je podstatné čo sa udialo v roku 2000, kedy dostali akú akreditáciu, ale či pán minister vedel alebo nevedel na základe informácií z vlastného rezortu, kto riadi Čistý deň. A druhá dôležitá vec, čo sa udeje teraz, keď tá informácia bola zverejnená. Možno sa dočkáme, že príde pán premiér a oznámi nám, že informačný systém Sociálnej poisťovne sú len babské táraniny.
V. Švidroň, poslanec: (2009-09-09):
Návrh zákona nezohľadňuje finančné prostriedky potrebné na obnovu vozového parku po uplynutí piatich rokov, keď vozový park starne a bude ho potrebné obnovovať. Návrh zákona zároveň predpokladá zvýšenie zamestnanosti vo verejnej správe približne o 50 až 100 osôb ročne počas päťročného obdobia. V doložke finančných ekonomických vplyvov nie je vyčíslený dopad na verejné financie z dôvodu zvýšenia zamestnanosti. Otázka krytia uvedených výdavkov rozpočtu nie je v návrhu riešená. V súčasnej dobe problematiku dopravy z miesta trvalého bydliska do školy a späť rieši § 8 zákona č. 596/2003 Z. z. o štátnej správe v školstve a školskej samospráve a o zmene a doplnení ďalších predpisov a § 4 ods. 1 písm. a) zákona č. 597 o financovaní základných škôl, stredných škôl a školských zariadení. V súčasnosti ministerstvo školstva uhrádza náklady na dopravu žiaka do školy a späť. Ide o žiakov, ktorí v mieste trvalého bydliska nemajú zriadenú základnú školu. Podľa § 6 navrhovaného zákona náklady na prevádzku školského autobusu hradí zriaďovateľ školy, pričom časť prostriedkov na prevádzku môže vybrať formou cestovného od prepravovaných žiakov a študentov. Takýto krok je nesystémový, nakoľko ruší princíp bezplatnej dopravy žiakov do školy a späť. Preto nemôžem uvedený návrh podporiť. Ďakujem za pozornosť.
Nicholsonová, Lucia, podpredsedníčka NR SR (2016-06-07):
Pani poslankyňa Jurinová.
J. Kvorka, poslanec: (2009-12-04):
No ja vám poviem, že včera, keď ste tu uviedli, že o čo ide Ficovi v tejto krajine, no tak on to včera tu vysvetľoval. On vás doslova poprosil a vyzval, aby ste tu zostali, aby ste si vypočuli, k čomu sa on vyjadruje, ale vy ste zbabelo utiekli z tejto miestnosti, ušli ste preč a to vás pokladám za inventár parlamentu slovenského, pretože ste roky rokúce tu a zachovali ste sa tak, ako zachovali. Tak by som vás poprosil, jednoducho vyjadrujte sa k veciam tým, ku ktorým sa treba vyjadrovať. A už absolútne nechápem to, čo z vašich úst vyjde, že vy idete hovoriť o ministrovi Slovenskej republiky ako o chlapčiskovi. Vy ste bol aj predseda Národnej rady, vy predsa poznáte všetky procedúry, vy poznáte všetky spôsoby, ako sa treba vyjadrovať k ústavným činiteľom. Ak si vy dovolíte nazývať ministra Slovenskej republiky chlapčiskom, ktorého treba dať preč atď., tak ja si myslím, že k tomu niet už čo dodať a netreba sa v budúcnosti ani vašim vystúpeniam vôbec venovať. Ďakujem.
Šofranko, Mária, poslankyňa NR SR (2021-05-05):
Vážený pán predsedajúci, panie poslankyne, páni poslanci, cieľom predloženého návrhu zákona je v súlade s už platnou legislatívnou úpravou povinného predprimárneho vzdelávania k 1. septembru 2021 rozšírenie možností a zákonných predpokladov na jeho plnohodnotné absolvovanie aj v zariadeniach, ktoré nie sú zaradené do siete škôl a školských zariadení, čím pri vynaložení minimálnych nákladov a) výrazne posilnia v súčasnosti nepostačujúce kapacity, b) zachová sa kontinuita a rozšíri sa ponuka o novú formu predprimárneho vzdelávania, rešpektujúc špecifiká a potreby detí a požiadavky rodičov, c) prostredníctvom novovytvoreného registra sa získa ucelený prehľad a možnosť kontroly už existujúcich nesieťových predškolských zariadení. Nesieťové zariadenia sú povolené v zmysle zákona číslo 355/2007 Z. z. o ochrane, podpore a rozvoji verejného zdravia, § 24 písm. c), ako prevádzkarne, v ktorých sa prevádzkuje živnosť starostlivosti o deti do 6 rokov veku dieťaťa. Poskytujú predprimárne vzdelávanie v súlade s platnými princípmi a cieľmi výchovy a vzdelávania, zastrešujú výchovu a vzdelávanie pre deti do 6 rokov vrátane detí so špeciálnymi výchovnovzdelávacími potrebami. Ide zväčša o menšie zariadenia s individuálnym prístupom, rešpektujúc špecifiká a potreby konkrétneho dieťaťa. Práve toto je najväčším prínosom a faktorom, ktorý odlišuje tento typ zariadení od štátnych sieťových materských škôl. Na ilustráciu a podporu prijatia poslaneckého návrhu zákona uvádzam niekoľko údajov. Počet predškolákov v nesieťových zariadeniach k 1. septembru 2021 je 3 700. Počet detí v nesieťových zariadeniach je zhruba 42-tisíc. V navrhovanej novele zákona 245/2008 sa inštitút register nachádza zatiaľ v prechodných ustanoveniach a to s obmedzenou platnosťou a účinnosťou do 31. augusta 2024, preto je potrebné definovať a špecifikovať kritériá a podmienky fungovania registra tak, aby rozsah práv a povinností dotknutých subjektov rešpektoval princíp rovnosti, proporcionality a predvídateľnosti práva. (Ruch v sále.) Inštitút registra je nástroj začlenenia rôznych typov zriaďovateľov pod gesciu ministerstva školstva. Ministerstvo tak nadobudne nástroj, vďaka ktorému získa takmer komplexný prehľad o všetkých poskytovateľoch predprimárneho vzdelávania, ktorý v súčasnosti v oficiálnych štatistikách absentuje, o deťoch navštevujúcich zariadenia mimo siete škôl a školských zariadení, ktoré sú tak prezentované ako deti, o ktorých nevieme, v akej starostlivosti sa dnes nachádzajú, o zariadeniach, ktoré doteraz nebolo možné zo strany ministerstva školstva kontrolovať a regulovať, o forme a kvalite poskytovaného vzdelávania v týchto zariadeniach. Návrhom sa do zákona dopĺňa oprávnenie nesieťových zariadení plnohodnotne pokračovať v predprimárnom vzdelávaní detí v predškolskom veku, čím sa zachováva a zároveň aj vytvára ďalšia forma vzdelávania ako alternatíva k už existujúcej úprave poskytovania predprimárneho vzdelávania s cieľom zjednodušiť, zefektívniť celý proces. Milé kolegyne, kolegovia, budeme radi, ak tento návrh zákona podporíte, pretože je viac než potrebný. Ďakujem pekne. (Ruch v sále.)
Jarjabek, Dušan, poslanec NR SR (2011-02-04):
Ďakujem veľmi pekne. Pán kolega, ak by si dovolil, ja by som sa vrátil k tomu meritu veci, o ktorom si hovoril, a to je verejná voľba prokurátora. Ja si naozaj myslím veľmi úprimne, že v našich podmienkach, podmienkach nedôvery politickej, ktorá tuná prekvitá veľmi jasne, je verejná voľba prokurátora, ten problém je v tom, že ona toho prokurátora zaväzuje. Takisto ako zaväzuje tých poslancov zase opačne. V tom je najväčší problém verejnej voľby. To sa jednoducho nedá vylúčiť. A keďže sa to nedá vylúčiť, proste je to zlé. Potom ty si hovoril o tomto návrhu. Tento návrh nie je o opozícii. Tento návrh je naozaj o koalícii. A o dôvere alebo nedôvere, ktorá v tej koalícii je v prípade tajnej a verejnej voľby. To ako, to je skutočne zavádzanie, keď sa hovorí v tejto súvislosti o iných veciach. No a ako tu už niekto povedal predo mnou, nehovorme o iných štátoch. V každom tom štáte je iná tradícia, iná historická skúsenosť. Hovorme o našej tradičnej politickej nedôvere, ktorá existuje v tomto parlamente od roku 1993, a tá tradičná politická nedôvera si práve žiada tajnú voľbu, aby nedochádzalo k istým podozreniam dohovoru. No a záver, ani v Írsku, ani v Dánsku nemajú Koaličnú radu, ktorá je takýmto spôsobom zlepená zo šiestich strán.